ਮੋਂਤਾਜ (ਫ਼ਿਲਮਸਾਜੀ)
ਮੋਂਤਾਜ (/mɒnˈtɑːʒ//mɒnˈtɑːʒ/) ਫਿਲਮ ਸੰਪਾਦਨਾ ਵਿੱਚ ਇੱਕ ਤਕਨੀਕ ਹੈ ਜਿਸ ਵਿੱਚ ਸਪੇਸ, ਟਾਈਮ ਅਤੇ ਜਾਣਕਾਰੀ ਨੂੰ ਸੰਕੁਚਿਤ ਕਰਨ ਲਈ ਇੱਕ ਛੋਟੇ ਸ਼ੌਟਾਂ ਦੀ ਲੜੀ ਨੂੰ ਕ੍ਰਮ ਵਿੱਚ ਸੰਪਾਦਿਤ ਕੀਤਾ ਜਾਂਦਾ ਹੈ। ਇਹ ਸ਼ਬਦ ਵੱਖ-ਵੱਖ ਪ੍ਰਸੰਗਾਂ ਵਿੱਚ ਵਰਤਿਆ ਗਿਆ ਹੈ। ਇਹ ਮੁੱਖ ਤੌਰ ਤੇ ਸਰਗੇਈ ਆਈਜ਼ੇਨਸਤਾਈਨ ਦੁਆਰਾ ਸਿਨੇਮਾ ਦੇ ਖੇਤਰ ਵਿੱਚ ਪੇਸ਼ ਕੀਤਾ ਗਿਆ ਸੀ, ਅਤੇ ਮੁੱਢਲੇ ਸੋਵੀਅਤ ਨਿਰਦੇਸ਼ਕਾਂ ਨੇ ਇਸ ਨੂੰ ਰਚਨਾਤਮਕ ਸੰਪਾਦਨ ਲਈ ਸਮਾਨਾਰਥੀ ਦੇ ਤੌਰ ਤੇ ਵਰਤਿਆ। ਫਰਾਂਸੀਸੀ ਵਿੱਚ ਸਿਨੇਮਾ ਤੇ ਢੁਕਾਇਆ ਗਿਆ ਸ਼ਬਦ "ਮੌਂਟੇਜ" ਬਸ ਸੰਪਾਦਨ ਦਾ ਲਖਾਇਕ ਹੈ। ਸ਼ਬਦ "ਮੌਂਟੇਜ ਲੜੀ" ਮੁੱਖ ਤੌਰ ਤੇ ਬਰਤਾਨਵੀ ਅਤੇ ਅਮਰੀਕੀ ਸਟੂਡੀਓਆਂ ਦੁਆਰਾ ਵਰਤਿਆ ਗਿਆ ਹੈ, ਜੋ ਕਿ ਇਸ ਲੇਖ ਵਿੱਚ ਦੱਸੀ ਗਏ ਆਮ ਤਕਨੀਕ ਦਾ ਲਖਾਇਕ ਹੈ।